CELEX: 32016R1094
Language: hr
Date: 2016-07-06 00:00:00
Title: Provedbena uredba Komisije (EU) 2016/1094 оd 6. srpnja 2016. o odobrenju bakra, granuliranog, kao aktivne tvari za uporabu u biocidnim proizvodima vrste 8 (Tekst značajan za EGP)

7.7.2016   
            
            
               HR
            
            
               Službeni list Europske unije
            
            
               L 182/4
            
         PROVEDBENA UREDBA KOMISIJE (EU) 2016/1094
   оd 6. srpnja 2016.
   o odobrenju bakra, granuliranog, kao aktivne tvari za uporabu u biocidnim proizvodima vrste 8
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 90. stavak 2. treći podstavak,
   budući da:
   
               (1)
            
            
               Francuska je 30. kolovoza 2013. primila zahtjev, u skladu s člankom 11. stavkom 1. Direktive 98/8/EZ Europskog parlamenta i Vijeća (2), za uvrštenje aktivne tvari „bakar, granulirani”, u Prilog I. te Direktive za uporabu u proizvodima vrste 8, „Sredstva za zaštitu drva”, kako je utvrđena u Prilogu V. toj Direktivi, što odgovara vrsti proizvoda 8 kako je utvrđena u Prilogu V. Uredbi (EU) br. 528/2012.
            
         
               (2)
            
            
               Francuska je 3. travnja 2015. podnijela izvješće o ocjeni zajedno sa svojim preporukama, u skladu s člankom 90. stavkom 2. Uredbe (EU) br. 528/2012.
            
         
               (3)
            
            
               Mišljenje Europske agencije za kemikalije 9. prosinca 2015. sastavio je Odbor za biocidne proizvode, uzimajući pritom u obzir zaključke nadležnog ocjenjivačkog tijela.
            
         
               (4)
            
            
               U skladu s tim mišljenjem može se očekivati da će biocidni proizvodi vrste 8 koji sadržavaju bakar, granulirani, ispuniti zahtjeve iz članka 19. stavka 1. točke (b) Uredbe (EU) br. 528/2012 ako se zadovolje određene specifikacije i uvjeti koji se odnose na njihovu uporabu.
            
         
               (5)
            
            
               Stoga je primjereno odobriti bakar, granulirani, za uporabu u biocidnim proizvodima vrste 8 podložno određenim specifikacijama i uvjetima.
            
         
               (6)
            
            
               Prije odobrenja aktivne tvari zainteresiranim stranama trebalo bi omogućiti primjereno razdoblje za poduzimanje pripremnih mjera potrebnih za ispunjenje novih zahtjeva.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za biocidne proizvode,
            
         DONIJELA JE OVU UREDBU:
   Članak 1.
   Bakar, granulirani, odobrava se kao aktivna tvar za uporabu u biocidnim proizvodima vrste 8, podložno specifikacijama i uvjetima iz Priloga.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. srpnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 167, 27.6.2012., str. 1.
   
   
      (2)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).
   
      PRILOG
      
                  Uobičajeni naziv
               
               
                  Kemijski naziv prema IUPAC-u
                  identifikacijski brojevi
               
               
                  Najmanji stupanj čistoće aktivne tvari (1)
                  
               
               
                  Datum odobrenja
               
               
                  Datum isteka odobrenja
               
               
                  Vrsta proizvoda
               
               
                  Posebni uvjeti
               
            
                  Bakar, granulirani
               
               
                  Kemijski naziv prema IUPAC-u:
                  Bakar
                  EZ br.: 231-159-6
                  CAS br.: 7440-50-8
               
               
                  99 % masenog udjela
               
               
                  1. siječnja 2017.
               
               
                  31. prosinca 2026.
               
               
                  8
               
               
                  Odobrenja za biocidne proizvode podliježu sljedećim uvjetima:
                  
                              1.
                           
                           
                              pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije;
                           
                        
                              2.
                           
                           
                              s obzirom na rizike utvrđene za procijenjene uporabe, pri ocjeni proizvoda posebna se pozornost posvećuje:
                              
                                          (a)
                                       
                                       
                                          industrijskim i profesionalnim korisnicima;
                                       
                                    
                                          (b)
                                       
                                       
                                          površinskim vodama i sedimentima ako tijekom životnog vijeka tretiranog drva dolazi do izravnog oslobađanja tvari;
                                       
                                    
                        
                              3.
                           
                           
                              s obzirom na rizike utvrđene za površinske i podzemne vode, na oznakama i, ako su dostupni, sigurnosno-tehničkim listovima odobrenih proizvoda mora se navesti da se industrijska ili profesionalna uporaba mora provoditi na ograničenom području ili na ograđenoj nepropusnoj tvrdoj podlozi te da se svježe obrađeno drvo nakon obrade mora skladištiti natkriveno i/ili na nepropusnoj tvrdoj podlozi kako bi se spriječili izravni gubici u tlo ili vodu te kako bi se svi gubici od primjene proizvoda prikupili za ponovnu uporabu ili odlaganje.
                           
                        
            
         (1)  Čistoća navedena u ovom stupcu bila je najmanji stupanj čistoće aktivne tvari upotrijebljene pri ocjenjivanju provedenom u skladu s člankom 90. stavkom 2. Uredbe (EU) br. 528/2012. Aktivna tvar u proizvodu kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.